

DOMOVÝ PORIADOK
vlastníkov bytov a nebytových priestorov v bytovom dome so súpisným číslom ............., nachádzajúcom sa na ulici ................. v ......................, postavenom na parcele č. ................., evidovanom Okresný úradom ......................., katastrálnym odborom, na LV č. ...........,  katastrálne územie: ...................






Domový poriadok číslo: ......./2023/DT01.

Platný a účinný od dňa: 01.09.2023.

Dátum schválenia: 28.08.2023, písomným hlasovaním.

ČL. I.
ÚVODNÉ USTANOVENIA
1. Na účely zabezpečenia pokojného a nerušeného užívania bytov a nebytových priestorov v rámci bytového domu so súpisným číslom ..................., nachádzajúceho sa na ulici ....................., v ..................., jeho spoločných častí, spoločných zariadení, príslušenstva a priľahlého pozemku, prijali vlastníci bytov a nebytových priestorov prostredníctvom hlasovania uskutočneného v zmysle ust. § 14 a násl. zákona č. 182/1993 Z. z. o vlastníctve bytov a nebytových priestorov (ďalej iba ako ,,Bytový zákon“) tento domový poriadok.
2. Domový poriadok predstavuje vlastníkmi bytov a nebytových priestorov v dome schválený súbor pravidiel a zásad dodržiavania dobrých mravov pri výkone práv a povinností vlastníkov a nájomcov bytov a nebytových priestorov v dome, osôb, ktoré s nimi žijú v spoločnej domácnosti, ako aj iných osôb, ktoré sa zdržiavajú v dome, pri užívaní spoločných častí domu, spoločných zariadení domu, príslušenstva a priľahlého pozemku.  
3. Povinnosti vyplývajúce z tohto domového poriadku zaväzujú všetkých vlastníkov a spoluvlastníkov bytov a nebytových priestorov v dome, nájomcov bytov a nebytových priestorov v dome, osoby, ktoré s nimi žijú v spoločnej domácnosti ako aj všetky tretie osoby, ktoré sa v bytovom dome zdržiavajú.
4. Jednotlivé ustanovenia domového poriadku vychádzajú predovšetkým zo základných zásad etiky, vzájomnej reciprocity ako aj z ďalších princípov a zásad v intenciách Bytového zákona, zákona č. 40/1964 Zb. Občiansky zákonník a súvisiacich všeobecne záväzných právnych predpisov. 
5. Cieľom tohto domového poriadku je tiež zabezpečiť čo možno najkorektnejšie vzťahy medzi vlastníkmi nehnuteľností v bytovom dome, nájomcami, osobami, ktoré s nimi žijú v spoločnej domácnosti, ako aj tretími osobami, ktoré sa v bytovom dome zdržiavajú, ustanovením čo možno najkonkrétnejších pravidiel správania sa a konania, ktoré sú pre prípad nedodržania sankcionované sadzbami odsúhlasenými vlastníkmi bytov a nebytových priestorov v dome. 
6. Práva,  povinnosti a zodpovednosť vlastníkov a užívateľov bytov a nebytových priestorov v bytovom dome vyplývajúce zo všeobecne záväzných právnych predpisov a zo zmluvy o výkone správy, nie sú ustanoveniami tohto domového poriadku dotknuté. 

ČL. II.
ZÁSADY, OPRÁVNENIA A POSTUPY PRI UKLADANÍ SANKCIÍ
1. Za porušenie povinností ustanovených domovým poriadkom je správca bytového domu na návrh zástupcu vlastníkov, alebo niektorého z vlastníkov bytov a nebytových priestorov, ktorý disponuje dôkazom o porušení tejto povinnosti, zakomponovať výbor  ukladať vlastníkom finančné sankcie vo výške podľa jednotlivých ustanovení tohto domového poriadku. 
2. Dôkazom o porušení povinností je aj zhodné tvrdenie najmenej troch vlastníkov bytov alebo nebytových priestorov v bytovom dome.
3. Rozhodnutie o uložení sankcie je vlastníkovi doručované e-mailom/zásielkou do vlastných rúk/obyčajnou zásielkou.
4. Finančné sankcie podľa odseku 1 sú príjmom prevádzky, údržby a opráv bytového domu.
5. Pri ukladaní sankcií, ktoré sú určené rozmedzím finančnej čiastky, sa prihliada na rozsah porušenia povinností, mieru zavinenia vlastníka a následky protiprávneho stavu.
6. Finančné sankcie za porušenie domového poriadku uložené rozhodnutím správcu sú splatné do ................... dňa nasledujúceho mesiaca, ktorý nasleduje po odoslaní rozhodnutia vlastníkovi.
7. Vlastník bytu alebo nebytového priestoru, ktorý s uložením sankcie, alebo jej výškou nesúhlasí, má do .......... dní od doručenia rozhodnutia o jej uložení nárok na podanie žiadosti o prehodnotenie uloženej sankcie adresovanej správcovi, ktorá má vo vzťahu k jej splatnosti odkladný účinok trvajúci až do času odoslania stanoviska zo strany správcu. Splatnosť následne nastáva podľa pravidla formulovaného v bode 6 tohto článku. 
8. Opakovaná žiadosť vlastníka o prehodnotenie tej istej veci je považovaná za bezpredmetnú.
9. Z dôvodov hodných osobitného zreteľa (napr. vyššia moc,  dobrý úmysel ...) je finančnú sankciu možné odpustiť, alebo primerane znížiť.

ČL. III.
PRÁVA VLASTNÍKOV, SPOLUVLASTNÍKOV A OPRÁVNENÝCH UŽÍVATEĽOV BYTOV A NEBYTOVÝCH PRIESTOROV V BYTOVOM DOME
1. Každý vlastník, spoluvlastník a oprávnený užívateľ bytu a nebytového priestoru v bytovom dome má voči ostatným vlastníkom, spoluvlastníkom a oprávneným užívateľom právo na: 
a) pokojné užívanie bytu, alebo nebytového priestoru, spoločných častí, zariadení a príslušenstva bytového domu, 
b) včasné oznámenia vykonávania prác v byte, alebo nebytovom priestore, spôsobujúcich nadmerný hluk, prašnosť, vibrácie, alebo iné emisie a imisie, spôsobilé negatívne ovplyvniť užívanie nehnuteľností v rámci bytového domu, 
c) vykonávanie práv spojených s vlastníckym, alebo užívacím právom k bytu, alebo nebytového priestoru spôsobom, ktorý neohrozuje bezpečnosť, majetok, zdravie ani životy,
d) nenarúšanie súkromia a  osobného priestoru, spočívajúcich v obťažujúcich návštevách, obťažovaní pokrikmi a pohľadom,
e) zdržanie sa neoprávneného vstupu do bytu, alebo nebytového priestoru (vrátane ich príslušenstva), ktorý vlastní, alebo oprávnene užíva, 
f) nepoškodzovanie bytu, alebo nebytového priestoru, vrátane ich príslušenstva, spoločných častí a spoločných zariadení bytového domu, 
g) správanie a konanie v súlade s dobrými mravmi a základnými etickými princípmi, 
h) dodržiavanie hygieny, čistoty a poriadku v spoločných častiach a zariadenia domu a tiež v byte, alebo v nebytovom priestore v prípade, ak je zanedbanie hygieny alebo čistoty v ňom spôsobilé negatívne ovplyvniť vlastníkov, oprávnených užívateľov, alebo tretie osoby.
ČL. IV.
VSTUP DO BYTU A NEBYTOVÉHO PRIESTORU V BYTOVOM DOME
1. Byt a nebytový priestor je súkromným vlastníctvom a možno doňho vstúpiť iba so súhlasom vlastníka, alebo oprávneného užívateľa; tým nie je dotknutá povinnosť vlastníkov sprístupniť byty a nebytové priestory na požiadanie na nevyhnutný čas a v nevyhnutnej miere oprávneným osobám, v zmysle príslušných ustanovení Bytového zákona, ako aj iných všeobecne záväzných právnych predpisov.
2. Oprávnenými osobami v zmysle predchádzajúceho odseku tohto článku sú predovšetkým: 
a) správca bytového domu, zamestnanci správcu – FO podnikateľa/správcovskej spoločnosti, osoby oprávnené konať v mene správcu – FO podnikateľa/správcovskej spoločnosti, zástupca vlastníkov bytov a nebytových priestorov (nehodiace sa vymazať),  
b) príslušníci ozbrojených síl a zborov pri plnení úloh v rámci výkonu svojej funkcie, 
c) príslušníci hasičského zboru a záchrannej služby pri plnení úloh v rámci výkonu svojej funkcie a lekári v prípade bezprostredného ohrozenia života, alebo hrozby vážneho ohrozenia zdravia,
d) osoby oprávnené vykonávať opravu a údržbu za účelom vykonania obhliadky, alebo opravy v byte, alebo nebytovom priestore, ak opravu nezabezpečí sám vlastník a oprava, alebo údržba je nevyhnutná za účelom riadneho užívania nehnuteľností zo strany ostatných vlastníkov v bytovom dome (napr. zatekanie stien, praskliny…),
e) osoby oprávnené vykonávať opravu a údržbu, ak ide o opravu spoločných častí domu, alebo spoločných zariadení domu prístupných z niektorého bytu, alebo nebytového priestoru, alebo montáž a údržbu zariadení na meranie spotreby tepla a vody v byte a nebytovom priestore, 
f) osoby oprávnené vykonávať odpočet nameraných hodnôt energií, 
g) iné osoby, ak ide o nevyhnutný verejný záujem, krajnú núdzu, havarijný stav, požiar, ohrozenie života a zdravia, ohrozenie majetku v značnom rozsahu, prípadne o inú mimoriadnu situáciu, ak hroziace nebezpečenstvo za daných okolností nemožno odvrátiť inak. 
3. V prípade opráv, odpočtov a tiež v prípadoch živelnej pohromy, požiaru, alebo inej obdobne nepriaznivej situácie ohrozujúcej bezpečnosť, verejný poriadok, život, zdravie, alebo majetok osôb je vlastník bytu, alebo nebytového priestoru a tiež jeho oprávnený užívateľ, povinný poskytnúť osobám podľa bodu 2 tohto odseku súčinnosť na vstup do nehnuteľnosti a tiež pomoc pri odvracaní škody podľa svojich vlastných možností a schopností.
4. [bookmark: _Hlk19112793]Za zavinené porušenie povinnosti podľa tohto článku je správca oprávnený uložiť vlastníkovi bytu, alebo nebytového priestoru v bytovom dome finančnú sankciu vo výške od 20,00 EUR do150,00 EUR.
ČL. V.
PORIADOK, BEZPEČNOSŤ A ČISTOTA V DOME
1. Vlastníci a užívatelia bytov a nebytových priestorov sú v bytovom dome, ako aj v jeho okolí, povinní udržiavať poriadok a čistotu. 
2. Vlastníci a užívatelia bytov a nebytových priestorov, rovnako ako ani tretie osoby, ktoré sa v bytovom dome zdržiavajú, nesmú poškodzovať spoločné časti a spoločné zariadenia bytového domu.
3. Správca má právo poškodenie, alebo znečistenie zapríčinené zo strany vlastníka, alebo užívateľa odstrániť na náklady zodpovedného vlastníka bytu, alebo nebytového priestoru v bytovom dome, ak pôvodca znečistenia, alebo poškodenia v primeranom čase, najneskôr však do ........ dní odo dňa odoslania výzvy na nápravu,  nesplní predmetnú povinnosť sám; tým nie je dotknutá povinnosť uhradiť sankciu za porušenie predmetnej povinnosti podľa tohto odseku, ktorá bytovému domu hrozí, ak únikové cesty nie sú trvalo voľné, sú zapratané horľavým materiálom, či už ide o kočíky, alebo skrine a podobne, alebo inak nespĺňajú požiadavky legislatívy.
4. Vlastníci a užívatelia bytov a nebytových priestorov sú v bytovom dome zodpovední za to, že únikové cesty sú trvalo voľné a bezpečné. Bezpečnosť únikovej cesty v bytovom dome musí byť zachovaná v zmysle § 51 ods. 1 vyhlášky Ministerstva vnútra SR č. 94/2004 Z. z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb „úniková cesta je trvalo voľná komunikácia alebo priestor v stavbe alebo na nej, ktorá umožňuje bezpečnú evakuáciu osôb zo stavby alebo z požiarneho úseku ohrozeného požiarom na voľné priestranstvo alebo do priestoru, ktorý nie je ohrozený požiarom“
5. Odpad sú vlastníci a užívatelia povinní separovať a odkladať do nádob umiestnených na priľahlom pozemku,  ktoré sú na ten ktorý druh odpadu určené.
6. Uskladňovanie nadrozmerného odpadu je dovolené výlučne na vyhradenom mieste. Uskladňovanie nadrozmerného odpadu v priestoroch bytového domu nie je dovolené. Pôvodca takéhoto druhu odpadu je povinný na vlastné náklady zabezpečiť prepravu a bezpečné zhodnotenie, alebo zneškodnenie odpadu. Rovnako je povinný postupovať aj pôvodca osobitných druhov odpadov, ako sú zvyšky farieb, domáce chemikálie, kontaminované druhotné suroviny, stavebné hmoty, výrobky znečistené ropnými látkami a pod.
7. Nebezpečné látky a nebezpečné predmety nesmú byť umiestnené v spoločných zariadeniach, spoločných priestoroch,  v bytoch a v nebytových priestoroch v rámci bytového domu. Nebezpečnými látkami a predmetmi sú predovšetkým: 
a) kyseliny, 
b) hydroxidy,
c) aerosólové spreje, 
d) azbest, 
e) palivá, 
f) batérie, 
g) farbivá, 
h) pesticídy, 
i) jedy
j) horľaviny,
k) výbušniny akéhokoľvek druhu (benzín, petrolej, fľaše so stlačeným plynom),
l) strelné zbrane (okrem povolenej držby v zaistenom stave na zodpovednosť oprávneného držiteľa),
m) atrapy strelných zbraní.
8. Vlastníci a užívatelia bytov a nebytových priestorov, ktorí vo svojom pivničnom priestore uložia potraviny, tekutiny, alebo obdobné predmety, sú povinní vykonať primerané opatrenia pred šírením zápachu, prachu, iných nečistôt, infekcií, hmyzu, alebo hlodavcov.
9. V spoločných priestoroch bytového domu je zakázané zakladať otvorený oheň,  fajčiť a  používať alkoholické nápoje a iné omamné alebo psychotropné látky.
10. Veci uložené v byte, vyvesené v oknách a situované na terasách, alebo na balkónoch nesmú narúšať bezpečnosť ani statiku bytového domu. V prípade nadrozmerných predmetov (napr. vírivka, morské akvárium...) je potrebné požiadať o povolenie na umiestnenie správcu ktorý žiadosť posúdi na základe statického posudku vypracovaného na náklady vlastníka bytu, alebo nebytového priestoru v dome.
11. Na balkónoch a terasách prislúchajúcich k bytu je potrebné udržiavať čistotu a poriadok. Z okien, balkónov a terás je zakázané vyhadzovať cigarety, ohorky, popol a iný odpad.  V rámci uvedeného, si fajčiari majú povinnosť zaobstarať uzatvárateľné popolníky. Ako s dymom z balkóna?
12. Kvety umiestnené na parapetoch okien, na terasách alebo, na balkónoch musia byť bezpečne zaistené proti pádu. Pri ich polievaní nesmie voda pretekať a poškodzovať spoločné časti domu, veci susediacich užívateľov, prípadne tretie osoby, predovšetkým chodcov.
13. Na balkónoch a terasách nie je možné používať gril (s výnimkou elektrického), ani iné zariadenia určené na prípravu jedál, resp. obdobné účely, fungujúce na báze spaľovania uhlia alebo dreva.
14. Za zavinené porušenie povinnosti podľa tohto článku je správca oprávnený uložiť vlastníkovi bytu, alebo nebytového priestoru v bytovom dome finančnú sankciu vo výške od 20,00 EUR do150,00 EUR.
ČL. VI.
POKOJ /HLUK V BYTOVOM DOME
1. Vlastníci a užívatelia bytov a nebytových priestorov v bytovom dome sú povinní správať sa tak, aby nerušili užívateľov ostatných bytov a nebytových priestorov produkciou nadmerného hluku akéhokoľvek pôvodu a v akomkoľvek čase. 
2. Nadmerný hluk spôsobený plánovanou stavebnou úpravou sú povinní oznámiť vlastníci vyvesením oznamu v spoločných priestoroch bytového domu, prípadne aj iným vhodným spôsobom. 
3. Nočný kľud je v bytovom dome stanovený od 22.00 hod. do 6.00 hod. nasledujúceho dňa, v súlade so všeobecne záväznými právnymi predpismi. V tomto čase nie je povolené vykonávať akúkoľvek činnosť, ktorá by spôsobovala hluk. V tomto čase nie je dovolené hrať na hudobných nástrojoch, spievať, hlučne sa zabávať, ani iným spôsobom (napr. používaním práčky, vysávača, alebo iných zariadení)  rušiť ostatných vlastníkov a užívateľov. Zvuk televízie, rádia, prípadne iného zariadenia so zabudovanými reproduktormi je v tomto čase nutné stíšiť na izbovú počuteľnosť.
4. Rekonštrukcie, opravy a údržby, ktoré si vyžadujú vŕtanie, pílenie, búchanie a ďalšie hlučné zvuky je možné vykonávať výlučne v čase  od 9:00 hod. do 18:00 hod. v pracovných dňoch a od 9:00 hod. do 15:00 hod. v sobotu; počas nedieľ a sviatkov sú akékoľvek hlučné práce zakázané.
5. Za zavinené porušenie povinnosti podľa tohto článku je správca oprávnený uložiť vlastníkovi bytu, alebo nebytového priestoru v bytovom dome finančnú sankciu vo výške od 5,00 EUR do 100,00 EUR.
ČL. VII.
OZNAČENIE BYTU, NEBYTOVÉHO PRIESTORU A PRÍSLUŠENSTVA
1. Vlastníci bytov a nebytových priestorov v bytovom dome sú povinní označiť si svoj byt, alebo nebytový priestor viditeľným číslom umiestneným na vchodových dverách, alebo pri vchodových dverách, napr. na zárubni. 
2. Vlastníci bytov a nebytových priestorov sú povinní označiť aj svoju poštovú schránku a iné príslušenstvo, napr. bytový zvonček. 
3. Za zavinené porušenie povinnosti podľa tohto článku je správca oprávnený uložiť vlastníkovi bytu, alebo nebytového priestoru v bytovom dome finančnú sankciu vo výške od 5,00 EUR do 20,00 EUR.
ČL. VIII.
DOMÁCE ZVIERATÁ
1. V bytovom dome je zakázaný chov exotických zvierat, s výnimkou exemplárov umiestnených v akváriách, teráriách, prípadne klietkach.
1. Domáce zvieratá je možné v byte a nebytovom priestore chovať iba v súlade so všeobecne záväzným nariadením obce upravujúcim chov domácich zvierat.
1. Chovatelia domácich zvierat v bytovom dome sú povinní dbať na to, aby zvieratá nespôsobovali hygienické závady, alebo nečistotu v dome, ani v jeho blízkom okolí. 
1. Zvieracie exkrementy sú chovatelia povinní bezodkladne odstrániť.
1. Chovatelia domácich zvierat sú povinní zabezpečiť, aby zvieratá nespôsobovali škody, neobťažovali ostatných užívateľov domu, najmä pravidelným zavíjaním, brechaním, alebo iným spôsobom.
1. Chovatelia domácich zvierat v plnej miere zodpovedajú za škody na zdraví a majetku vlastníkov, užívateľov a tretích osôb spôsobené nimi chovanými domácimi zvieratami v bytovom dome.
1. Chov a držanie domácich zvierat na balkónoch, v pivniciach, alebo v iných spoločných priestoroch domu je zakázaný.
1. Za zavinené porušenie povinnosti podľa tohto článku je správca oprávnený uložiť vlastníkovi bytu, alebo nebytového priestoru v bytovom dome finančnú sankciu vo výške od 50,00 EUR do 200,00 EUR.

ČL. IX.
VZHĽAD BYTOVÉHO DOMU
1. Veci uložené, alebo vyvesené v oknách a na balkónoch, viditeľných z verejného priestranstva nesmú rušiť vzhľad bytového domu.
1. Je zakázané meniť vzhľad bytového domu iným náterom okien a balkónových dverí.
1. Klimatizácie, televízne antény, rozhlasové antény, satelity a iné zariadenia je na vonkajšie steny domu, terasy a balkóny možné umiestňovať iba so súhlasom nadpolovičnej väčšiny vlastníkov bytov a nebytových priestorov v bytovom dome. 
1. Za zavinené porušenie povinnosti podľa tohto článku je správca oprávnený uložiť vlastníkovi bytu, alebo nebytového priestoru v bytovom dome finančnú sankciu vo výške od 50,00 EUR do 200,00 EUR.

ČL. X.
STAVEBNÉ ÚPRAVY BYTU A NEBYTOVÉHO PRIESTORU
1. Vykonávanie akýchkoľvek stavebných úprav ohrozujúcich statiku bytového domu, jeho technický stav, alebo život, zdravie a majetok vlastníkov a tretích osôb je v bytovom dome zakázané.
2. Vlastník bytu a nebytového priestoru a so súhlasom vlastníka iné osoby môžu vykonávať stavebné úpravy bytu a nebytového priestoru iba v súlade s ustanoveniami všeobecne záväzných právnych predpisov, predovšetkým zákona č. 50/1976 Zb. o územnom plánovaní a stavebnom poriadku (stavebný zákon) a vyhlášky č. 453/2000 Z. z. Ministerstva životného prostredia Slovenskej republiky, ktorou sa vykonávajú niektoré ustanovenia stavebného zákona.
3. V prípade záujmu o realizáciu stavebných úprav bytu, alebo nebytového priestoru v bytovom dome, ktoré v zmysle príslušnej legislatívy vyžadujú ohlásenie stavby, alebo vydanie stavebného povolenia, informuje vlastník ešte pred podaním ohlásenia, alebo žiadosti adresovanej stavebnému úradu správcu, ktorý v danej veci vlastníkovi odošle písomné odôvodnené stanovisko zásielkou adresovanou do vlastných rúk, najneskôr do siedmych dní odo dňa doručenia informácie od vlastníka. V prípade nesúhlasného stanoviska správcu je stavebná úprava, na ktorej vlastník trvá, predmetom písomného hlasovania vlastníkov bytov a nebytových priestorov v dome.
4. Za zavinené porušenie povinnosti podľa tohto článku je správca oprávnený uložiť vlastníkovi bytu, alebo nebytového priestoru v bytovom dome finančnú sankciu vo výške od 20,00 EUR do 200,00 EUR.

ČL. XI.
NÁJOM BYTU
1. Vlastník bytu a nebytového priestoru je oprávnený byt, alebo nebytový priestor prenajať tretej osobe. 
2. Bez súhlasu vlastníkov bytov a nebytových priestorov udeleného prostredníctvom hlasovania podľa Bytového zákona nie je byt, alebo nebytový priestor dovolené ponúkať ako krátkodobé ubytovanie, predovšetkým cez portály Booking a AirBNB a pod.
3. Vlastník bytu, alebo nebytového priestoru je povinný bezodkladne vypovedať nájomný vzťah osobe alebo osobám, ktoré svojím správaním, alebo konaním, prípadne prevádzkovaním svojej činnosti narúšajú pokojné bývanie a užívanie nehnuteľností ostatným vlastníkom, alebo nájomníkom, alebo porušujú dobré mravy (predovšetkým tzv. ,,hodinové hotely“).
4. Za zavinené porušenie povinnosti podľa tohto článku je správca oprávnený uložiť vlastníkovi bytu, alebo nebytového priestoru v bytovom dome finančnú sankciu vo výške 200,00 EUR ; tým nie je dotknutá povinnosť vlastníka uhradiť aj sankciu za správanie, alebo konanie nájomníka v rozpore s týmto domovým poriadkom.
ČLÁNOK XII.
MORÁLKA A DOBRÉ MRAVY V BYTOVOM DOME
1. Vlastníci a užívatelia bytov a nebytových priestorov sú povinní správať sa v spoločných priestoroch bytového domu v súlade so základnými etickými princípmi a dobrými mravmi. 
2. V spoločných častiach a zariadeniach bytového domu je zakázané:
a)  zhromažďovanie sa za účelom voľnej zábavy, 
b)  korčuľovanie a bicyklovanie,
c)  športovanie a vykonávanie iných pohybových aktivít,
d)  užívanie omamných a psychotropných látok, 
e)  fajčenie, vrátane elektronických cigariet,
f)  nadávanie, 
g)  hádanie sa, 
h)  umiestňovanie predmetov, reklám, alebo materiálov s vulgárnym, obscénnym, alebo iným nevhodným obsahom v priestoroch bytu,
i)  obscénne správanie,  
j)  iné nevhodné správanie,
3. Za zavinené porušenie povinnosti podľa tohto článku je správca oprávnený uložiť vlastníkovi bytu, alebo nebytového priestoru v bytovom dome finančnú sankciu vo výške 100,00 EUR.

ČL. XIII.
TRETIE OSOBY V BYTOVOM DOME
1. Každý z vlastníkov bytov a nebytových priestorov je povinný oboznámiť s domovým poriadkom všetky osoby, ktoré oprávnenie zdržiavať sa v bytovom dome, užívať byt, alebo nebytový priestor v dome, a tiež spoločné časti, zariadenia a príslušenstvo bytového domu odvodzujú od jeho vlastníckeho práva k bytu, alebo nebytovému priestoru - predovšetkým nájomníci a podnájomníci, resp. byt, alebo nebytový priestor v dome užívajú s jeho výslovným, alebo konkludentným súhlasom (ďalej iba ako ,,tretie osoby“).
2. Každý z vlastníkov bytov a nebytových priestorov je v zmysle platných zákonov a vyhlášok, povinný nahlásiť správcovi aktuálny počet osôb, ktoré užívajú byt, alebo nebytový priestor, ak vlastník bytov a nebytových priestorov túto povinnosť nesplní, alebo ju poruší, je povinný na základe dôkazu zaplatiť náhradu za vzniknutú škodu aj spätne v zmysle platných zákonov. Uloženie sankcie týmto nie je dotknuté.
3. Každý z vlastníkov bytov a nebytových priestorov sa týmto domovým poriadkom zaväzuje k zodpovednosti za správanie a konanie tretích osôb vo vzťahu k bytu a nebytovému priestoru v dome, spoločným častiam, spoločným zariadeniam a príslušenstvu bytového domu. 
4. V prípade porušenia jednotlivých povinností uložených týmto domovým poriadkom zo strany tretích osôb zodpovedajú a sankcie znášajú výlučne vlastníci bytov a nebytových priestorov, ktorý im užívanie na základe zmluvného, prípadne iného podkladu umožnili, alebo im na neho udelili výslovný, alebo konkludentný,  (urobený konaním, alebo opomenutím konania), súhlas.

ČL. XIV.
SPOLOČNÉ A ZÁVEREČNÉ USTANOVENIA
1. Tento domový poriadok nadobúda platnosť dňom jeho odsúhlasenia vlastníkmi bytov a nebytových priestorov v dome.
1. Tento domový poriadok nadobúda účinnosť ku dňu DD.MM.RR. 
1. Jednotlivé ustanovenia domového poriadku sú v platnosti a účinnosti na dobu neurčitú. 
1. Spory vzniknuté v súvislosti s týmto domovým poriadkom sú zainteresované strany povinné riešiť prioritne mimosúdne, formou vzájomného dialógu alebo mediácie. 
1. Súdne spory v súvislosti s domovým poriadkom je možné iniciovať, iba ak strany napriek primerane vynaloženej snahe a úsiliu, ktoré od nich možno spravodlivo požadovať, k mimosúdnej dohode nedospeli.
1. Akékoľvek zmeny doplnenia, alebo ukončenie účinnosti domového poriadku je možné vykonať iba na základe rozhodnutia prijatého vlastníkmi bytov, alebo nebytových priestorov v rámci schôdze, alebo v rámci písomného hlasovania, uskutočnenej/uskutočneného, podľa príslušných ustanovení Bytového zákona. 
1. Správca/zástupca vlastníkov zabezpečí vyvesenie domového poriadku na mieste obvyklom na oznamovanie informácií v bytovom dome, odsúhlasenom vlastníkmi bytov a nebytových priestorov v zmluve o výkone správy.
1. Domový poriadok je pre vlastníkov, ako aj tretie osoby prístupný aj v kancelárii správcu, na webovom sídle správcu, v dokumentácii súvisiacej so správou bytového domu.
1. Každý vlastník bytu a nebytového priestoru má za úhradu vzniknutých nákladov nárok na vyhotovenie fotokópie domového poriadku, prípadne jeho zaslanie v elektronickej forme, poštou, alebo uloženie na elektronický nosič dát.

